system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Aurelian Andreescu.
assistant
Aurelian Andreescu () a fost un cântăreț român de muzică ușoară.

Biografie 
Aurelian Andreescu s-a născut în București, fiind fiul lui Spiridon Andreescu și al Mariei Andreescu. A fost căsătorit de două ori, cu Ana Ciumetti, în anul 1968 și cu Mariella Annie Dumitriu în anul 1976.

Aurelian Andreescu, suferind de ciroză hepatică, a murit la 44 de ani, în anul 1986, în urma unui infarct miocardic. Este înmormântat în cimitirul Ghencea din București.

Cariera muzicală 
A debutat la Festivalul Național de Muzică "Mamaia" la prima ediție, în anul 1963, cu melodia  "În tot ce e frumos pe lume" de Elly Roman. A fost unul dintre cei mai "curtați" interpreți de muzică ușoară de către compozitorii vremii. Aurelian Andreescu a susținut programe muzicale la cele mai selecte baruri și cluburi de noapte din București și de pe litoral.

Din anul 1965 s-a angajat la Teatrul de revistă "Constantin Tănase". Împreună cu colectivul teatrului a efectuat turnee în mai multe țări din Europa, precum și în Israel, Cuba, Turcia. În anul 1968 a obținut locul al III-lea la Festivalul Internațional al Cântecului de la Sopot, Polonia, la "Ziua discului". A făcut parte din echipa României (alături de Aura Urziceanu și Mihaela Mihai) care a cucerit Cupa Europei la Concursul de la Knokke, Belgia în anul 1971. În anul 1973 Aurelian Andreescu a reprezentat România la Olimpiada Cântecului de la Atena, cu melodia "Alerg printre stele" a compozitorului Radu-Eugeniu Gheorghiu și a deschis recitalul lui Johnny Hallyday. De-a lungul carierei, a înregistrat peste 200 de melodii.

Moștenire 
Din anul 1993, la teatrul Constantin Tănase are loc anual Festivalul de Muzică Ușoară "Aurelian Andreescu". Lucky Marinescu a plecat din România în 1985, iar la revenirea în țară, alături de regretatul ei soț, Constantin Barbu, a fost unul dintre oamenii care au sponsorizat Festivalul "Aurelian Andreescu", contribuind financiar, și făcând parte din juriu. Mihai Trăistariu a fost descoperit în urma participării la acest festival. Primul câștigător al Trofeului "Aurelian Andreescu" este Marian Stere, actualmente textier și redactor la Radio România Internațional.

Lucky Marinescu este de părere că numele lui Aurelian Andreescu trebuie reactualizat, așa cum trebuie să se întâmple cu alte nume mari, cum ar fi Dan Spătaru, Laura Stoica sau Gil Dobrică.

Despre Aurelian Andreescu

Discografie 
 Succese internaționale (1973, Electrecord)
 Cele mai frumoase melodii (1986, Electrecord)
 Aurelian Andreescu (2002)
 Aurelian Andreescu. Muzică de colecție (2007, Jurnalul Național)

Piese din repertoriu 
Melodii originale(în ordine alfabetică):
 Ai trecut iar pe strada mea (Ramon Tavernier)
 Alerg printre stele (Radu-Eugeniu Gheorghiu)
 Ana (George Grigoriu)
 Ar fi de-ajuns (Ion Cristinoiu / Mihai Dumbravă)
 Astăzi e ziua ta (Ion Vasilescu / Eugen Mirea, Ion Vasilescu)
 Când vei veni iar lângă mine (Alexandru Mandy)
 Cântă-mi să uit dragostea (Ion Vasilescu / Nicolae Vlădoianu)
 Cântec de leagăn (Horia Moculescu / Eugen Rotaru)
 Ce bine-ar fi să fie așa (Dan Ardelean / George Mihalache)
 Ce-ți pasă ție (Dan Beizadea / Puiu Vasiliu)
 Constelația Iubirii (Zsolt Kerestely)
 Copacul (Zsolt Kerestely)
 Cu cine semeni dumneata? (Vasile Veselovski / Mihai Maximilian)
 Cu Noi (Zsolt Kerestely)
 Daniela (Marcel Dragomir)
 De ieri până azi (Laurențiu Profeta)
 Din focul primului sărut (Marius Țeicu / Angel Grigoriu, Romeo Iorgulescu)
 Dorul (Vasile V. Vasilache / Gheorghe Valcu)
 Ești fotogenică (George Grigoriu / Angel Grigoriu, Romeo Iorgulescu)
 Fetițele din București (Ion Vasilescu / Nicolae Vlădoianu)
 Fluierând pe stradă (Vasile Veselovski / Mihai Maximilian, Bogdan Caus)
 Gânduri (Nancy Brandes / Ovidiu Dumitru)
 Gentleman (Henri Mălineanu)
 Inima mea e a ta (George Grigoriu / Angel Grigoriu, Romeo Iorgulescu)
 Iubesc (Petre Mihăescu / Ovidiu Dumitru)
 Iubirea cea mare (Florin Bogardo)
 În tot ce e frumos pe lume (Elly Roman / Sasa Georgescu)
 Lumea (Marcel Dragomir / Ovidiu Dumitru)
 Merit eu (Vasile Veselovski / Mihai Maximilian)
 Mi-ai spus că mă iubești (Mișu Iancu)
 Muzica (Marius Țeicu / Ovidiu Dumitru)
 Oameni (Marius Țeicu / Ovidiu Dumitru)
 o perla de fata (George Grigoriu)
 Nu cred în stele (Vasile V. Vasilache)
 Nu mă citi (Horia Moculescu)
 Nu știi cîtă iubire (Ion Cristinoiu)
 Pentru Dragoste (Marcel Dragomir)
 S-a lăsat cortina (Vasile Veselovski / Mihai Maximilian)
 Serenada Twist (Florentin Delmar)
 Și plouă (Radu Șerban)
 Ștrengărița (Noru Demetriad / Mihai Dumbravă)
 Te iubesc (Dan Beizadea)
 Te-ai schimbat (Petre Mihăiescu / Aurel Storin)
 Tu ești primăvara mea (Florin Bogardo)
 Un fluture și-o pasăre (Florin Bogardo / Ioana Diaconescu)
 Vino, vino, dragoste (Marius Țeicu / Eugen Rotaru)
 Vise (Paul Urmuzescu / Mihai Dumbravă)
 Vreau numai soare (Dan Ardelean / Gheorghe E. Marian)
Melodii din repertoriul internațional:
 Bună dimineața, micuță stea (Rado, Ragny, M. Dermott / Gheorghe E. Marian)
 Nu uita (Rado, Ragny / Cecilia Silvestri)
 Pentru Maria (Murray, Callander / Eugen Rotaru)
 Love story (Francis Lai / Aurel Felea)
 O chema Ninette (Hildebrandt / Aurel Felea)
 Valuri albe (Christie-Yellow river / Aurel Felea)
 Pașii mei (Barry Gibb / Aurel Felea)
 Vei veni (Beatles - Let It Be)
 De ce n-am replică în glas (Kenny Rogers - Ruby, Don't Take Your Love To Town)

Note

Bibliografie 
 Fotea, Daniela Caraman și Titus Andrei (2003). Alternative pop-dance, Editura Humanitas Educațional.
 Ionescu, Doru (2005). Timpul chitarelor electrice (vol. 1, ediția I), Editura Humanitas Educațional. ISBN 973-689-064-3

Legături externe 
 www.facebook.com/pages/Aurelian-Andreescu-Oficial/160517800673736, pagina oficială Facebook a cântărețului
 Sarea in bucate, 17 septembrie 2007, Jurnalul Național
 "Copacul" Aurelian Andreescu, 14 septembrie 2007, Dana Cobuz, Anca Stanescu, Jurnalul Național
 O voce superbă: Aurelian Andreescu | VIDEO, 29 mai 2014, Roxana Roseti, Evenimentul zilei
http://miscareaderezistenta.ro/muzica/sa-ne-amintim-de-ei-cum-contribuit-niste-asa-zisi-admiratori-la-moartea-irepetabilul-aurelian-andreescu-49863.html?fbclid=IwAR1sF1lYJDq5W4Tx6MHeMDztwypd8qphBkqkk1JxmqGj_Vnf_60PiYZvMT4

Nașteri în 1942
Nașteri pe 12 mai
Decese în 1986
Decese pe 22 iulie
Cântăreți români de muzică ușoară
Decese prin atac de cord
Tenori români
Bucureșteni
Înmormântări în Cimitirul Ghencea